Immortality | The Life and Times of Mr T
Home > Blogroll, Ervarings, Life, Reality, thought provoking stuff	> Immortality
Ek was hier in die middel van Augustus by my oumagrootjie se 100ste verjaarsdag. Dis baie oud! Ek dink ek gaan op 85 op die laatste 'n pilletjie drink en klaarmaak. Wat wil jy dan nog doen?Kyk hoe lank jy kan asem haal? Teen daai tyd moet 'n mens darem al jou drome kind-of bewaarheid het, anders gaan jou liggaam jou anyway nie toelaat om dit te doen nie.
Maar okay, natuurlik was die hele naweek quite eventful, siende dat yours truly nog nooit Vanderbijlpark toe gery het van Pretoria af nie. Baie slim kyk ek net so vinnig op VeZA en sien ag 'n mens ry net met die N1 en dan is dit iewers aan jou linkerkant. Groot fout…want daai pad vat jou regdeur die suide van Soweto! Natuurlik is ek mos 'n bietjie paranoid oor swart mense op plekke wat ek nie ken nie (jammer!), so ek ry sonder om regtig by stopsrate te stop. Scary stuff! Maar ek kom toe gelukkig daar uit en kuier toe by my ouma en oumagrootjie. Laasgenoemde kan skaars nog praat en het my natuurlik glad nie herken nie. Ek was maar eintlik meer daar ter wille van my ouma, my ma se ma. Ek was die sole representative van daai kant van die familie (en my ma-hulle is 5 kinders! Wtf?) so in 'n mate was dit nogals groot.
Terwyl ons in die kamer/saal in die ouetehuis is, was die een ou Duitse tannie wiese bed oorkant my oumagrootjie s'n is, besig om aan kanker te sterf. Haar kinders was daar, besig om haar goed op te pak en haar meubels uit te dra. Sulke dinge skok jou tot stilstand, as jy nie 'n hart het vir oumense nie, en raak jou diep as jy 'n gewone mens met gevoelens is. Daar is ons, met my oumagrootjie wat die volgende dag 100 word, en hierdie ander ou tannie wat hortend die laaste asem uitblaas.
Ons is vir 'n rukkie na so 'n sonkamer toe, waarna ek en my ouma gaan uiteet het by Panarotti's. Raai wat speel op die radio? Celine Dion en die Bee Gee's se Immortality. Surreal, om die minste te sê!
Die volgende dag was toe die verjaarsdag en ek het gekuier saam met familie wat ek nog nooit in my hele lewe gesien het nie – my ma se niggies. Heel lekker, mind you. Hulle het vir my gelukkig vroeër al die pad deur Alberton beduie, so die volgende ritte was beter.
Maar dit het by my bly spook: wat gee vir jou die Ewige Lewe? Sien, in dieselfde week het ek The Mummy 3 gekyk en daar is een plek waar die vraag byna verbatim so gevra word: "What must I do to get Eternal Life?"
Wat gee vir jóú die Ewige Lewe?
Categories: Blogroll, Ervarings, Life, Reality, thought provoking stuff Tags: Eternal Life, Immortality, The Mummy 3, Vanderbijlpark